paragraph_text: Goran Bošković, frontmen grupe te glavni autor glazbe i tekstova, osniva Fluentes 2004. godine u Đakovu. Tijekom godina nižu se pjesme a producentsku ulogu za glazbu sastava preuzima Željko Nikolin u Osijeku. U 2015. godini u Music Pubu Zlatka Turkalja pjesmom godine proglašena je "Pođi na put" grupe Fluentes u kojoj je gostovala Jelena Radan. Fluentes 2017. objavljuje prvi zapaženiji single "Pusti da ljubav nosi me", koji je dosegao visoko 4. mjesto na nacionalnoj top ljestvici, a nakon njega i prvi album "Igra čekanja". Music Pub Zlatka Turkalja sastavu 2018. godine dodjeljuje nagradu i proziva Fluentes grupom godine 2017. Sa singlom "Napokon" nastupaju na 65. Zagrebačkom festivalu. 2018. godine, čime pažnju struke skreću na sebe, a uskoro im slijedi i nominacija za glazbenu nagradu Porin u kategoriji "Novi izvođač godine". Na dodjelama 25. Porina 2018. godine u Splitu Fluentes osvaja Porina za Novog izvođača godine, te otvaraju novo poglavlje sa zrelijim zvukom koji će biti zastupljen na drugom albumu očekivanom tijekom 2019. godine.